Document ID: 31993R3023

ΚΑΝΟΝΙΣΜΟΣ (ΕΟΚ) αριθ. 3023/93 ΤΗΣ ΕΠΙΤΡΟΠΗΣ της 29ης Οκτωβρίου 1993 για την τροποποίηση του κανονισμού (ΕΟΚ) αριθ. 2048/90 περί λεπτομερειών εφαρμογής του καθεστώτος ενισχύσεως υπέρ των μικροπαραγωγών βάμβακος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1152/90 του Συμβουλίου της 27ης Απριλίου 1990 για την καθιέρωση ειδικού καθεστώτος ενισχύσεως υπέρ των μικρών παραγωγών βάμβακος (1), όπως τροποποιήθηκε από τον κανονισμό (ΕΟΚ) αριθ. 2054/92 (2), και ιδίως το άρθρο 7 παράγραφος 1,
Εκτιμώντας:
ότι το άρθρο 10 του κανονισμού (ΕΟΚ) αριθ. 2048/90 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2227/92 (4), προβλέπει ότι τα κράτη μέλη πρέπει να καταβάλουν τις ενισχύσεις στους μικρούς παραγωγούς βάμβακος το αργότερο στις 31 Οκτωβρίου που έπεται του τέλους της περιόδου εμπορίας- ότι, λόγω των δυσκολιών που συναντώνται δεν είναι δυνατόν να καταβληθούν οι ενισχύσεις για την περίοδο 1992/93 εντός των προβλεπόμενων προθεσμιών- ότι πρέπει να μεταφερθεί για την περίοδο αυτή η μερομηνία λήξεως που προβλέπεται στο άρθρο 10 του κανονισμού (ΕΟΚ) αριθ. 2048/90 σαν ειδικό μέτρο-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Καννάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 10 του κανονισμού (ΕΟΚ) αριθ. 2048/90 το δεύτερο εδάφιο αντικαθίσταται από το ακόλουθο κείμενο:
"Εντούτοις, για την περίοδο 1992/93, επιτρέπεται στα κράτη μέλη να πληρώνουν το ποσό αυτό το αργότερο στις 30 Νοεμβρίου 1993."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 1993.

Labels: 17
6